Μοναστηράκι Ηρακλείου

Το Μοναστηράκι είναι χωριό της κοινότητας Ινίου του δήμου Μινώα Πεδιάδας, στην Περιφερειακή Ενότητα Ηρακλείου της Κρήτης. Βρίσκεται περίπου 7,5 χιλιόμετρα νότια του Αρκαλοχωρίου, λίγο βορειότερα από το Ίνι. Είναι κτισμένο σε υψόμετρο 240 μέτρα. Ανήκε στην Επαρχία Μονοφατσίου.

 Ιστορικά στοιχεία 
Ο Φραντσέσκο Μπαρότσι το 1577 αναφέρει το χωριό ως Monastirachi. Στην ενετική απογραφή του 1583 από τον Καστροφύλακα αναφέρεται ως Monastirachi και είχε 89 κατοίκους. Στην απογραφή του Φραντσέσκο Βασιλικάτα το 1630 αναφέρεται ως Monastirachia. Στην οθωμανική απογραφή του 1671 αναφέρεται ως Manastiraki με 12 υπόχρεους σε φόρο. Στην αιγυπτιακή απογραφή του 1834 αναφέρεται ως Monasteraki με 6 μουσουλμανικές οικογένειες. Στην απογραφή του 1881 αναφέρεται ως Μοναστηράκι και είχε 47 μουσουλμάνους κατοίκους. Στην απογραφή του 1900 είχε 12 μουσουλμάνους κατοίκους. Οι μουσουλμάνοι εγκατέλειψαν το χωριό στις αρχές του 20ού αιώνα και σύμφωνα με προφορικές αναφορές λεηλατήθηκε. Στην απογραφή του 1920 είχε 46 κατοίκους. 

Αναλυτικά η δημογραφική πορεία του χωριού σύμφωνα με τις απογραφές:
Απογραφή1920192819401951196119711981199120012011Πληθυσμός46335073957476875654

 Παραπομπές 

Κατηγορία:Δήμος Μινώα Πεδιάδας
Κατηγορία:Χωριά της περιφερειακής ενότητας Ηρακλείου